Eugen Simion

Eugen Simion () a fost un critic și istoric literar, editor, eseist, profesor universitar român, membru titular al Academiei Române și președinte al acestui for cultural român din 1998 până în aprilie 2006.

Biografia

Anii de formare 
A fost fiul Sultanei (n. Moise) și al lui Dragomir Simion, moșneni având o ascendență ardelenească. A fost căsătorit cu Adriana Manea (1957–2006) și au împreună un fiu. A studiat la Liceul „Sfinții Petru și Pavel” din Ploiești, devenit Liceul „I. L. Caragiale”, astăzi Colegiul Național „Ion Luca Caragiale” din Ploiești, unde a fost coleg cu Nichita Stănescu. Între 1952 și 1957 a urmat cursurile Facultății de Litere a Universității din București. Printre profesorii săi se numărau Tudor Vianu, G. Călinescu, Alexandru Rosetti și Iorgu Iordan. A obținut titlul de doctor în științe filologice cu teza Eugen Lovinescu, scepticul mântuit, condusă de profesorul Șerban Cioculescu (1969).

Activitatea profesională 
După absolvirea facultății, a devenit cercetător la Institutul de Istorie și Teorie Literară „G. Călinescu” al Academiei Române (1957-1962), lucrând în colectivul „Eminescu”, condus de Perpessicius. În perioada 1962-1968 a fost redactor al „Gazetei literare”. Între anii 1964-1971 a fost lector universitar la Catedra de Istoria literaturii române, Facultatea de Litere, Universitatea București. A funcționat apoi, între anii 1970-1973, ca lector invitat de limba română la Universitatea Sorbonne (Paris - IV), apoi a obținut o bursă de studii în Republica Federală Germania (1974). Din 1971 a devenit conferențiar universitar, iar din 1990 profesor universitar al Facultății de Litere de la Universitatea din București. Din 2006 a devenit director general al Institutului de Istorie și Teorie Literară „G. Călinescu” din București.

Activitatea culturală și publicistică 
A debutat publicistic cu un articol despre Caietele Eminescu în revista „Tribuna” (1958). A început să colaboreze frecvent la revistele „Gazeta literară”, „Contemporanul” și „Viața românească”. Din 1968 a colaborat săptămânal la „România literară” și din 1991, la „Literatorul”. Din 1983 
devine redactor al revistei „Caiete critice”, revistă de critică și teorie literară, iar din 1990, director al publicației. În 1993 a devenit membru al Academiei Române. În anul 1998 a fost ales președinte al Academiei Române. Doctor Honoris Causa al universităților din Iași, Galați, Târgoviște, Arad și al Universității „Vasile Alecsandri” din Bacău. În 2006 și-a încheiat mandatul de președinte al Academiei Române. A fost președintele Secției de Filologie și Literatură a Academiei Române. A scris în mod regulat la ziarul „Ziua”. A publicat peste 3.000 studii și articole în reviste de specialitate. A coordonat Dicționarului general al literaturii române, vol. I-VII, 2004-2009, un proiect grandios, care a fost atacat însă de unii critici. Din 2005, sub numele Ariergarda avangardei, ține o rubrică permanentă în revista „Cultura”. A fost președintele Fundației Naționale pentru Știință și Artă și coordonator al seriei „Opere fundamentale”.

Opera

Volume publicate 
 Proza lui Eminescu, 1964
 Orientări în literatura contemporană, 1965
 Eugen Lovinescu, scepticul mântuit – (Eugen Lovinescu, the Redeemed Skeptic), 1971 (ediția a doua, 1994)
 Scriitori români de azi, I, 1974 (ediția a doua, 1978)
 Scriitori români de azi, II, 1977
 Timpul trăirii, timpul mărturisirii. Jurnal parizian, 1977, (a doua ediție, 1979, a treia ediție, 1986), a patra ediție, 1999, 1983 – ediția în limba maghiară
 Dimineața poeților, 1980, (a doua ediție, 1996, a treia ediție, 1998, a patra ediție, 2008) 
 Întoarcerea autorului, 1981; ediția a II-a, 1993); ediția a III-a, 2005
 Scriitori români de azi, III, 1983
 Sfidarea retoricii. Jurnal german, 1985, ediția a II-a, 1999
 Scriitori români de azi, IV, 1989
 Moartea lui Mercutio, 1993
 Limba maternă și limba poeziei - Cazul Christian W. Schenk, colecția Phoenix 1993
 Convorbiri cu Petru Dumitriu, 1994
 Mircea Eliade, un spirit al amplitudinii, 1995
 Fragmente critice, I, Scriitura publică, scriitura taciturnă, 1997
 Fragmente critice, II, Demonul teoriei a obosit, Fundația „Scrisul Românesc” & Univers Enciclopedic, 1998
 Marin Preda - Scrisori către Aurora; Eugen Simion - Aurora Cornu, Eugen Simion. Convorbiri despre Marin Preda, Editura Albatros, 1998
 Fragmente critice, III, Fundația „Scrisul Românesc” & Univers Enciclopedic, 1999
 Clasici români, I, Grai și Suflet & Cultura Națională, 2000
 Fragmente critice, IV, Univers Enciclopedic, 2000
 Mircea Eliade, spirit al amplitudinii, Editura Demiurg, 2001
 Ficțiunea jurnalului intim, vol. I-III, Editura Iri & Univers Enciclopedic, 2001
 2000 de ani de relatii intereuropene Orient-Occident - Studiu de caz România-Olanda, Eugen Simion, Pieter Jan Wolthers, Editura Univers Enciclopedic Gold, 2004
 Genurile biograficului, Univers Enciclopedic, 2002; ed. a II-a, Fundația Națională pentru Știință și Artă, 2008
 Mircea Eliade, nodurile și semnele prozei, ediția a II-a, Univers Enciclopedic, 2005, ediția a III-a, Junimea, 2006
 Tânărul Eugen Ionescu, Fundația Națională pentru Știință și Artă, 2006; Editura Muzeului Literaturii Române, 2009
 Portretul scriitorului îndrăgostit - Marin Preda, Editura Semne, 2010
 În ariergarda avangardei. Convorbiri cu Andrei Grigor. Editia a II-a, adăugită, Editura Curtea Veche, 2010
 Ion Creangă. Cruzimile unui moralist jovial, Iași, Princeps Edit, 2011
 Fănuș Neagu în patru prieteni - Eugen Simion, Lucian Chișu, Petre Ispirescu, Nicolae Breban, Semne, 2012 
 Cioran – o mitologie a nedesăvârșirilor, București, Editura Tracus Arte, 2014
 Maladia lui Mihai Eminescu și maladiile imaginare ale eminescologilor, Fundatia Națională pentru Știință și Artă, 2015
 Posteritatea critică a lui E. Lovinescu, București, Editura Tracus Arte, 2017 
 Secolul al XIX-lea în doi mesianici chibzuiți și un vizionar mistic. Nicolae Bălcescu, Mihail Kogălniceanu, Ion Ghica, București, Editura Cartea Românească Educațional, 2020
 Convorbirile mele..., vol. I și II, București, Editura Tracus Arte, 2021
 Fragmente critice, vol. 1-8, București, Editura Cartea Românească Educațional, 2021
 Alexandru Odobescu. Un romantic erudit și anxios, iubitor de reverii clasicizante, București, Editura Cartea Românească Educațional, 2022
 Recurs la natură, București, Fundația Națională pentru Știință și Artă, 2022

Cărți traduse în limbi străine 
 Élmények kora, vallomások kora. Párizsi napló, 1983
 Imagination and Meaning. The Scholarly and Literary Worlds of Mircea Eliade, (coautor), The Seasbury Press, New York, SUA, 1984
 Die Mitte der Aufsätze zu Mircea Eliade (coautor), Suhrkamp Verlag, Frankfurt, Germania, 1984
 The Return of the Author, Northwestern University Press, Evanston, Illinois, SUA, 1996
 Le Retour de l'Auteur, L'Ancrier Editeur, Strassbourg, Franța, 1996
 Mircea Eliade, Spirit of Amplitude, East European Monographs, SUA, 2001
 Mircea Eliade, romancier, Paris, Oxus, 2004
 Le Jeune Eugen Ionescu, traduit du roumain par Virgil Tănase, Paris, L’Harmattan, 2013

Ediții 
 Mihai Eminescu, Proză literară, 1964 (în colaborare cu Flora Șuteu)
 Mihai Eminescu, Poezii, 1991
 E. Lovinescu, Scrieri, vol. I-IX, 1969-1982
 Lucian Blaga, Ce aude unicornul, 1975
 Mircea Eliade, Proză fantastică, vol. I-V, 1991-1992
 Tudor Vianu, Cunoașterea de sine, 1997; reed. 2000
 G. Călinescu, Fals jurnal, 1999

Referințe critice 
 Ion Simuț, Incursiuni în literatura actuală, Oradea, Editura Cogito, 1994, p. 187-200
 Dicționarul esențial al scriitorilor români, București, Editura Albatros, 2000, p. 754-758
 Andrei Grigor, Eugen Simion (monografie, antologie comentată, receptare critică), Brașov, Editura Aula, 2001
 Alex. Ștefănescu, Eugen Simion, în „România literară”, 2002, nr. 17, 18 
 Eugen Simion ‒70. Manual de trudire a cuvântului, București, Editura Univers Enciclopedic, 2003
 Dicționarul general al literaturii române, vol. VI, S-T, București, Editura Univers Enciclopedic, 2007, p. 205-211
 Iordan Datcu, Marile proiecte, în „România literară”, 2008, nr. 20 
 Eugen Simion 80, volum îngrijit de Lucian Chișu, Gheorghe Chivu, Andrei Grigor, București, Editura Tracus Arte, 2013

Afilieri 
 Membru titular și președinte al Academiei Române
 Membru al Uniunii Scriitorilor din România
 Membru de onoare al Academiei de Științe a Moldovei
 Membru al Academiei Regale de Științe din Danemarca
 Membru corespondent al Academiei de Științe Morale și Politice din Franța 
 Președinte al Consiliului Național pentru Certificarea Diplomelor și Certificatelor Universitare, până în aprilie 2006. Președinte al Comisiei Naționale pentru Certificarea Diplomelor și Certificatelor Universitare în domeniul Filologie, din aprilie 2006.

Premii și distincții 
 Premiul Uniunii Scriitorilor i-a fost acordat de cinci ori
 Premiul Academiei Române în 1977
 Ordinul Steaua României în grad de Marea Cruce
 Legiunea de Onoare a Franței (2002)

Controverse 
 Adrian Marino despre Eugen Simion: 
 Scandalul editării caietelor rămase de la Mihai Eminescu - Mircea Popescu, om de afaceri și membru PNL Timiș a prezentat un denunț procurorilor de pe lângă Inalta Curte de Casatie și Justitie în legatură cu modul în care au fost cheltuiți 2.4 milioane de dolari în proiectul de editare a caietelor manuscrise rămase de la Mihai Eminescu, coordonat de Eugen Simion.
 În anul 2013 Eugen Simion (prin Fundația Națională pentru Știință și Artă) a fost dat în judecată pentru publicarea operei lui Cioran fără drepturi de autor.
 În anul 2015 Eugen Simion (prin Fundația Națională pentru Știință și Artă și Institutul de Istorie și Teorie Literară „G. Călinescu”) și Academia Română și au fost acuzați de editarea unui text latin stabilit de Dan Slușanschi, fără a se menționa contribuția acestuia în pagina de titlu și în descrierea CIP. Volumul incriminat este Dimitrie Cantemir, Istoria măririi si decăderii Curții othmane (Incrementorum et decrementorum aulae othman[n]icae sive aliothman[n]icae historiae), Academia Română, 2015.

Note

Legături externe 
 Membrii Academiei Române din 1866 până în prezent – S
 Pagina de autor pe site-ul revistei „Cultura”
 Critica de vîrf (II) - Istorie literară, Daniel Cristea-Enache, Observator cultural
 Astăzi e ziua ta, academician Eugen Simion, 22 mai 2013, Ramona Vintila, Jurnalul Național

Interviuri

 INTERVIU Academician Eugen Simion, critic literar: „Am văzut oameni care au murit de foame“, 16 februarie 2013, Laurențiu Ungureanu, Adevărul
 INTERVIU Academicianul Eugen Simion: Ce-ar fi să-l judecăm pe Cioran numai pentru că a scris un articol despre Hitler și altul despre Codreanu?, 16 februarie 2013, Laurențiu Ungureanu, Adevărul
 “Anacronic este doar disprețul față de adevăr”. La împlinirea a 80 de ani, academicianul Eugen Simion se confesează Jurnalului Național, 4 iunie 2013, Ana Maria Vulpescu, Jurnalul Național
 Lidia Vianu, Interview with Eugen Simion (2006)
 Pro literatura rurală, interviu de Roxana Ioana Ancuța, în „Jurnalul național”, 26 iunie 2006
 Interviu de Ioana Revnic, în „România literară”, 2008, nr. 25 

Nașteri în 1933
Nașteri pe 25 mai
Decese în 2022
Decese pe 18 octombrie
Membri titulari ai Academiei Române
Absolvenți ai Liceului Sfinții Petru și Pavel
Absolvenți ai Facultății de Litere din București
Absolvenți ai Universității din București
Academicieni moldoveni
Critici literari români
Editori români
Eminescologi români
Istorici literari români
Decorați cu Ordinul național „Steaua României” în grad de Mare Cruce
Pedagogi români
Oameni din județul Prahova
Președinții Academiei Române
Profesori universitari români
Scriitori români din secolul al XX-lea
Scriitori români din secolul al XXI-lea
Decorați cu Ordinul Republicii al Republicii Moldova
Cetățeni de onoare ai Ploieștiului
Laureați ai premiilor Academiei Române
Înmormântări în Cimitirul Bellu